cyanic-selkie/wikianc huggingface dataset:
Սալբի (վեպ)
Արտաքին հղումներ
Կատեգորիա:1855 գրքեր Կատեգորիա:Հայերեն վեպեր Կատեգորիա:Գրական ստեղծագործություններ այբբենական կարգով
Լենինի կիսանդրի (Տագանրոգ)
Լենինի կիսանդրի (Бюст Ленина), Վլադիմիր Լենինի քանդակագործական պատկերը, որը 1978 թվականին տեղադրվել է ՌԴ Ռոստովի մարզի Տագանրոգ քաղաքի վարչակազմի շենքի առջև։
Հուշարձան
Լենինի կիսանդրին տեղադրված է Տագանրոգ քաղաքի վարչակազմի շենքի առջև (Պետրովսկայա փողոց, 73)։ Կառուցվել է 1978 թվականին ։ Քանդակագործն է Բորիս Պլյոնկինը, ճարտարապետը` Ս. Ցերկովնիկովը ։
Պատմություն
2013 թվականի դեկտեմբերի 17-ին Տագանրոգի ճարտարապետության և քաղաքաշինության կոմիտեն Տագանրոգի Քաղաքային դումայի բյուջեի, հարկերի և տնտեսական քաղաքականության մշտական հանձնաժողովի նիստում պատգամավորներին ներկայացրեց Տագանրոգի գլխավոր ճարտարապետ Օլգա Շչերբակովայի նախաձեռնությունը Տագանրոգի վարչակազմի շենքի առջև «Զինվորական փառքի քաղաք» հուշակոթող տեղադրելու հարցը ։
2014 թվականի փետրվարին հայտարարվեց, որ քաղաքաշինական քաղաքային խորհուրդը և գլխավոր ճարտարապետ Օլգա Շչերբակովան նախնական որոշում են ընդունել հուշակոթողը քաղաքապետարանի շենքի մոտ տեղադրելու մասին ։ Այս կապակցությամբ Վլադիմիր Լենինի կիսանդրու ճակատագիրը մնացել է առկախ ։
2014 թվականի օգոստոսին քաղաքի բնակիչներին ապշեցրել էր այն եղանակը, որով քաղաքի ղեկավարությունը վերանորոգել է կիսանդրու պատվանդանի երեսպատման սալիկները ։ Գրանիտե սալիկները պատվանդանին ամրացվել էին գրասենյակային կպչուն ժապավենով ։
Ծանոթագրություններ
Կատեգորիա:Տագանրոգի հուշարձաններ Կատեգորիա:Հուշարձաններ այբբենական կարգով Կատեգորիա:1978 հիմնադրումներ Կատեգորիա:Տագանրոգի տեսարժան վայրեր
Ռասուլ Ռզա
Ռասուլ Ռզա (Ռասուլ Իբրահիմ օղլի Ռզաև, ), ադրբեջանցի սովետական բանաստեղծ։ Ադրբեջանական ԽՍՀ արվեստի վաստակավոր գործիչ (1944 թ.), Ադրբեջանի ժողովրդական բանաստեղծ (1960 թ.)։ Սոցիալիստական աշխատանքի հերոս (1980 թ.)։ ԽՄԿԿ անդամ 1939 թվականից։
Կենսագրություն
1935-1937 թթ. սովորել է Մոսկվայի կինեմատոգրաֆիայի համամիութենական պետական ինստիտուտում։ Եղել է Ադրբեջանական ԽՍՀ ԳՄ նախագահ (1938-1939 թթ.), կինեմատոգրաֆիայի մինիստր (1945-1949 թթ.), ադրբեջանական սովետական հանրագիտարանի գլխավոր խմբագիր (1965-1977 թթ.)։ Լույս են տեսել Ռասուլ Ռզաի «Անմահ հերոսները» (1942 թ.), «Ցասում և սեր» (1943 թ.) բանաստեղծությունների ու պատմվածքների ժողովածուները, «Լենին» (1950 թ., ՍՍՀՄ պետական մրցանակ՝ 1951 թ.) և «Լեյլի ու Մեջնուն» (1973 թ.) պոեմները։ Գրել է սովետական իշխանության հաստատման համար պայքարին նվիրված «Եղբայրներ» (բեմադրվել է՝ 1956 թ.) և ամերիկյան հասարակ մարդկանց կյանքը պատկերող «Օրենք» (1963 թ.) պիեսները։
Պարգևներ
Պարգևատրվել է Լենինի 3, Աշխատանքային կարմիր դրոշի և «Պատվո նշան» շքանշաններով։
Գրականություն
Կատեգորիա:Ադրբեջանցի բանաստեղծներ Կատեգորիա:Գրական կեղծանուններով հայտնի հեղինակներ Կատեգորիա:20-րդ դարի բանաստեղծներ Կատեգորիա:ԽՄԿԿ անդամներ Կատեգորիա:20-րդ դարի թարգմանիչներ Կատեգորիա:ՎԳԻԿ-ի շրջանավարտներ Կատեգորիա:Խորհրդային բանաստեղծներ Կատեգորիա:Խորհրդային թարգմանիչներ Կատեգորիա:Անձինք նամականիշերի վրա Կատեգորիա:ԽՍՀՄ գրողների միության անդամներ Կատեգորիա:Բանաստեղծներ այբբենական կարգով
Ֆրենսիս Լոուրենս
Ֆրենսիս Լոուրենս (Francis Lawrence, ), ամերիկացի ռեժիսոր և կլիպմեյքեր։
Կենսագրություն և կարիերա
Ծնվել է Վիեննայում։ Նրա հայրը Ֆիզիկայի ուսուցիչ էր Կալիֆոռնիայի համալսարանում, մայրը աշխատել է PR գործակալությունում ։ Երեք տարի ապրել է Լոս-Անջելեսում։ Նախքան Մերիմաունտի Լայոլ համալսարանի կինոդպրոցում բակալավրի դիպլոմ ստանալը, որպես օգնական աշխատել է «Ձայնը բարձրացրեք» ֆիլմում։ Ռեժիսորի օգնականի աշխատանք է ստացել «Քայլում է ժամանակից դուրս» ֆիլմում։ Լորենսը իր համադասարանցի երաժիշտ Մայք Ռոզենի հետ համագործակցել է երաժշտական տեսահոլովակների ստեղծման համար։
Մարո Աճեմյան
Մարո Աճեմյան, հայազգի դաշնակահարուհի։
Անահիտ Աճեմյանի քույրը։
Կենսագրություն
Մարո Աճեմյանը ծնվել է 1921 թվականին Ժնևում։ Մեկ տարի անց ընտանիքը տեղափոխվում է ԱՄՆ և հաստատվում Նյու Յորք քաղաքում։ Վեց տարեկանում Նյու Յորքում կայացած «Երաժշտության շաբաթ» մրցույթում Մարոն հաղթող է ճանաչվել։ Սովորել է Ջուլիարդ կոնսերվատորիայում, որտեղ հետագայում հիմնվել է նրա անվան կրթաթոշակ ։ Նրա դեբյուտային համերգը  տեղի է ունեցել 1940 թվականի մարտի 11-ին  Նյու Յորքի  քաղաքային դահլիճում։ 1942 թվականին նա առաջին անգամ ամերիկյան բեմում նվագել է Արամ Խաչատրյանի ստեղծագործություններից ։ Նա ելույթ է ունեցել Ջոն Քեյջի, Ալան Հովհաննեսի, Ռիչարդ Յարդումյանի, Բեն Վեբերի հետ։ Մահացել է սրտի  անբավարարությունից՝ 57  տարեկան հասակում ։
Արտաքին հղումներ
Կատեգորիա:Հայ դաշնակահարուհիներ Կատեգորիա:Ամերիկահայ երաժիշտներ Կատեգորիա:20-րդ դարի ամերիկացիներ
Ջրածնային կապ
Ջրածնային կապ, շատ յուրատեսակ կապ է, որն առաջանում է միայն որոշակի տարրերի ջրածնային միացություններում։ Կապը առաջին հերթին հանդես են գալիս F, O և N, առավել հազվադեպ՝ Cl, Br և S տարրերի միջև։ Ջրածնային կապը կարող է լինել միջմոլեկուլային կամ ներմոլեկուլային ։ Ջրածնային կապն առաջանում է ջրածին պարունակող այնպիսի միացություններում, որոնցում ջրածինը միացած է խիստ էլեկտրաբացասական տարրի հետ։
Պատմություն
Լայնուս Պոլինգը 1939 թվականին իր The Nature of Chemical Bond and the Structure of Molecules and Crystals գրքում հիշատակել է ջրածնային կապի մասին։ Ջրածնային կապը ջրում հայտնաբերվել է 1920 թվականին Լատիմերի և Ռոդեբուշի կողմից։
Հատկություններ
Ջրածնային կապ առաջանում է հիմնականում հեղուկ և պինդ նյութերում։ Ջրածնային կապը թույլ կապ է, մոտ 15-20 անգամ թույլ՝ կովալենտային կապից։ Դա նշում են ոչ թե գծիկով, այլ, որպես կանոն, երեք կետով։ Այդուհանդերձ, նյութի մեջ այդ կապերը խզելու և մոլեկուլներն իրարից հեռացնելու համար որոշակի էներգիա է պահանջվում։ Ջրածնային կապն առաջանում է ջրածին պարունակող այնպիսի միացություններում, որոնցում ջրածինը միացած է խիստ էլեկտրաբացասական տարրի հետ։ Ջրածնային կապ ունեցող նյութերն ունեն հալման և եռման համեմատաբար բարձր ջերմաստիճաններ։ Ջրածնային կապը ազդում է հիմնականում նյութի ֆիզիկական հատկությունների վրա։
Ջրում
[[Պատկեր:Wasserstoffbrückenbindungen-Wasser.svg|մինի|Ջրածնային կապը ջրի մոլեկուլներում ցույց է տրվում սև կետագծերով
դեղին գծերը ցույց են տալիս կովալենտային կապերը, որը միացնում է թթվածնի (կարմիր) և ջրածնի (մոխրագույն) ատոմները]] H-O կապերի մեծ բևեռայնության պատճառով ջրի մոլեկուլների միջև ևս գոյանում են ջրածնային կապեր։
Ջրի մոլեկուլային զանգվածը (18) շատ փոքր է, և պետք էր ակնկալել, որ ջուրը լիներ գազային վիճակում, այնինչ այն հեղուկ է և ունի անկանոն բարձր եռման ջերմաստիճան՝ 100 °C, որը բացատրվում է ջրածնային կապերի առկայությամբ։ Ջրի մոլեկուլը կարող է կապվել նաև երկրորդ մոլեկուլի հետ, առաջացնել երկու ջրածնային կապ։ Ջրածնային կապի ձևավորման մեջ որոշակի բաժին ունեն և՛ էլեկտրաստատիկ ձգողությունը, և՛ կապի կովալենտությունը։ Այստեղից հետևում է, որ ջրածնային կապը նույնպես ուղղորդված կապ է։ Դրանով է մասնավորապես պայմանավորված սառույցում ջրի մոլեկուլների խիստ որոշակի փոխդասավորությունը։
Ջրածնային կապերով և սառույցի բյուրեղացանցի յուրահատուկ կառուցվածքով է պայմանավորված նաև ջրի մյուս անկանոնությունը՝ ծավալի մեծացումը ջերմաստիճանը 4 °C-ից իջեցնելիս։ Մոլեկուլներն այդ ջերմաստիճանում ունեն «դարսման» ամենամեծ խտությունը, դրանից բարձր և ցածր ջերմաստիճանում դարսման խտությունը, այսինքն՝ ջրի ընդհանուր խտությունը փոքրանում է։ Այս երևույթը կարևոր նշանակություն ունի մեծ ջրավազաններում կենդանական և բուսական աշխարհի պահպանման համար։
Օրգանական միացություններում
Ջրածնային կապ գոյանում է նաև մի շարք օրգանական միացություններում՝ սպիրտներում, կարբոնաթթուներում, ամինաթթուներում, սպիտակուցներում։ Չափազանց կարևոր նշանակություն ունի ջրածնային կապը բուսական և կենդանական օրգանիզմներում, մասնավորապես՝ ԴՆԹ և ՌՆԹ մոլեկուլներում։
Նիդերլանդների ֆուտբոլի գավաթ
Ֆուտբոլի Նիդերլանդների գավաթ (KNVB (Koninklijke Nederlandse Voetbal Bond) beker ), Նիդերլանդների ֆուտբոլի ազգային գավաթը։ Նիդերլանդների արքայական ֆուտբոլի ֆեդերացիան այս մրցաշարն անց է կացնում 1899 թվականից։ Այն ստեղծվել է Անգլիայի գավաթի օրինակով։ Մրցաշարին մասնակցում են հոլանդական ֆուտբոլի 2 բարձրագույն դիվիզիոնների՝ Էրեդիվիզիի ու Էրստե դիվիզիի բոլոր թիմերը, ինչպես նաև 4 թիմ՝ 3-րդ դիվիզիոնից (Հոֆդկլասսե), մի քանի թիմ՝ 4-րդ դիվիզիոնից (Էրստե կլասսե)։ Եզրափակիչ խաղը ավանդույթի համաձայն անց է կացվում «Ֆեյենորդի» ստադիոնում։ Նիդերլանդների գավաթի հաղթողն իրավունք է ստանում մրցել Նիդերլանդների Սուպերգավաթի համար։ Վերջինով մեկնարկում է նոր մրցաշրջանտ։ Նիդերլանդների գավաթի ներկայիս գավաթակիրը համարվում է «Գրոնինգենը»։
Արտաքին հղումներ
Կատեգորիա:Ֆուտբոլի Նիդերլանդների գավաթ Կատեգորիա:1899 թվականին հայտնվածներ
Մոսուլ
Բնակչության մեծամասնությունն արաբներ են։ Բաղդատից հետո Իրաքի երկրորդ ամենամեծ քաղաքն է։ Ունի երկաթուղային կայարան, ավտոճանապարհների հանգույց է։ Կան տեքստիլ, սննդի, կաշվի, կոշիկի, մետաղամշակման արդյունաբերություն, ցեմենտի և ասֆալտի գործարաններ, ցորենի, մրգերի, անասունների առևտուր։ Մոսուլում է գտնվում Մոսուլի համալսարանը՝ Իրաքի և Միջին Արևելքի ամենամեծ կրթական և հետազոտական կենտրոններից մեկը։ Մոսուլի շրջակայքում արդյունահանվում է նավթ (Այն-Զալա )։
Մոսուլը հիմնադրվել է 6-րդ դար, ավերված Նինվեի մոտ։ Միջնադարյան քաղաքի տարածքում, որ շրջափակված է քարաշեն պարսպով (12-րդ դար, ավերվել է 1743 թվականին), պահպանվել են Նուր ադ Դինի մեծ մզկիթը (կամ Ջամի ալ Քաբիր, 1170-1172 թթ.) և մինարեթը (12-րդ դար), Կարա-Սարայ պալատի (13-րդ դար) ավերակները, 13-րդ դ․ դամբարաններ, քրիստոնեական տաճարներ (10-րդ դ․, 13-րդ դ․)։
2015 թվականի փետրվարին Իսլամական պետության գրոհայիններն ահաբեկչական ակտ իրականացրին Մոսուլի թանգարանում՝ ոչնչացնելով 3000 տարվա հնության ասորական հուշարձաններ ։ Ավելի վաղ նրանք ավերել էին Մոսուլի գրադարանը՝ ոչնչացնելով հին և բացառիկ հրատարակություններ ։
Ծանոթագրություններ
Կատեգորիա:Իրաքի քաղաքներ
Կորնգան
Կորնգան, բակլազգիների (թիթեռնածաղկավորներ) ընտանիքի միամյա կամ բազմամյա խոտաբույսերի, հազվադեպ՝ թփերի ցեղ։ Հայտնի է ավելի քան 130 այլ տվյալներով՝ 100) վայրի տեսակ։ Մշակության մեջ կա 3 տենակ՝ սովորական կամ միահար, անդրկովկասյան կամ երկհար և ավազային կորնգան։
Անվանում
Անվանումը այլ լեզուներով. Sainfoin, ესპარცეტი, Onobrychis, Trepadella, 紅豆草, Esparcetas, Esparsetten, Esparcette, Sanfeno, Adi korunga, Sainfoin, Onobriko
Իլյա Աբրոսիմով
Իլյա Իվանովիչ Աբրոսիմով (Илья Иванович Абросимов, ), «Գորշիխա» (գյուղ Մեդյագին Յարոսլավլի մարզ Յարոսլավսկի շրջան) կոլտնտեսություն նախագահ 1937-1954 թվականներին, Սոցիալիստական աշխատանքի հերոս (1949)։
Կորնգան
Կենսաբանական նկարագիր
Ցողունը կանգուն է, ճյուղավորվող, բարձրությունը 30-100 (և ավելի) սմ, տերևները՝ կենտ փետրաձև։ Ծաղկաբույլը ողկույզ է, ծաղիկները՝ դեղին, վարդագույն, կարմրավուն, երբեմն՝ սպիտակ։ Ունդը՝ հաճախ փշոտ, միասերմ։ Ծաղկում է մայիս-հունիսիև։ Պտուղը թույլ յտավոտ, չճեղքվող ունդ է։ Սերմը երիկամաձև է կամ կլոր, բաց գորշագույն կամ սև։ Կորնգանը երաշտադիմացկուն, ձմեռադիմացկուն, խաչաձև փոշոտվող բույս է։
Կորնգանը ՀՀ-ում
ՀՀ-ում՝ 21 տեսակ՝ ՀՀ-ում վայրի վիճակում հանդիպում է ցածր, միջին և բարձրլեռնային գոտիներում։ Աճում է մարգագետիններում, արոտավայրերում, քարքարոտ ու խճոտ լանջերին, թփուտներում և այլն։
Իլյա Աբրոսիմով
Կենսագրություն
Իլյա Իվանովիչ Աբրոսիմովը ծնվել և մեծացել է Մեդյագինո գյուղում ։ Կռվել է Առաջին համաշխարհային պատերազմի ճակատներում, տուն է վերադարձել 1917 թվականին։ Ամուսնացել է տեղացի աղջիկ Մարիա Կոնստանտինովնայի հետ։ Աշխատել է հայրական տնտեսությունում, հետագայում եղել է բրիգադավար, տնտեսվար, ատենակալ վոլիսպոլկոմում։ Եղել է հիանալի գյուղատնտես և զոոտեխնիկ։
Կորնգան
Մշակության մեջ
Մշակության մեջ (հիմնականում նախալեռնային և լեռնային գոտիներում) տարածված են՝
Նշանակություն և կիրառում
Բոլոր տեսակները սննդանյութերով հարուստ, լավորակ կերեր են։ Օգտագործվում է խոտը, կանաչ զանգվածը, ծղոտը։ 100 կգ խոտը համապատասխանում է 53 կերային միավորի։ Նրա հողը հարստացնում է ազոտով։ Թեքություններում ցանվում է որպես հողատարման դեմ պայքարի միջոց։ Լավագույն մեղրատու բույս է։ արժեքավոր կերաբույսեր են. օգտագործվում են չոր խոտը, կանաչ զանգվածը, ծղոտը։ Երաշտա- և ձմեռադիմացկուն է, հողը հարստացնում է ազոտ, միացություններով։ Թեքություններում կորնգանի և դաշտավլուկազգի խոտաբույսերի որոշ տեսակներ մշակվում են որպես հողատարման դեմ պայքարի միջոց, իսկ էրոզիայի ենթարկված և լքված վարելահողային տարածություններում՝ հողի բերրիության վերականգնման նպատակով։
Իլյա Աբրոսիմով
Կենսագրություն
1937 թվականին Ու. Ֆ. Ա Շուկինի մոտ ընդունել է Մեդյագինոյում ստեղծված «Գորշիխա» կոլտնտեսությունը։ Նրա կառավարման տարիներին եղել են Հայրենական մեծ պատերազմի դժվար ժամանակները։ Ի. Ի. Աբրոսիմովի գլխավորությամբ «Գորշիխա» կոլտնտեսությունը դարձել է ամուր տնտեսություն բարձր եկամուտով։ Տոհմային անասունների յարոսլավյան տավարի տեսակը վաճառվում էր երկրի տարբեր շրջաններում և նաև արտասահմանում։ Ի. Ի. Աբրոսիմովի օրոք կոլտնտեսությունը պարգևատրվել է «Պատվո նշան» շքանշանով, իսկ նա 1949 թվականին պարգևատրվել է Սոցիալիստական աշխատանքի հերոսի կոչումով Լենինի շքանշանի ստացման հետ և հատուկ տարբերության նշան, ոսկե «Մանգաղ և Մուրճ» շքանշանով։
Կորնգան
Նշանակություն և կիրառում
Ցանքը կատարվում է ծածկոցի (աշնանացան և գարնանացան ցորեն, գարի) տակ։ խոտի բերքը հավաքում են ծաղկման փուլում, սերմինը՝ ունդերի 60-70% հասունացման ժամանակ։ Հայաստանում մշակում են նախալեռնային և լեռնային գոտիներում։
Գրականություն
Կատեգորիա:Բակլազգիներ Կատեգորիա:Կերաբույսեր
Իլյա Աբրոսիմով
Արտաքին հղումներ
Կատեգորիա:Առաջին համաշխարհային պատերազմ մրցույթի հոդվածներ
Ջովանի Մարադի
Կենսագրություն
Ջովանի Մարադին ծնվել է 1952 թվականին իտալական Ալեսանդրիա քաղաքում։ Նրա հայրը իտալացի հայտնի երաժիշտ և դիրիժոր Ալֆրեդո Մարադին է։ Ջովանին դեռևս հինգ տարեկան հասակից սկսում է երաժշտության ուսումնասիրությունը։ Նա ընդամենը ութ տարեկան էր, երբ իր ընտանիքը հայրենի Իտալիայից տեղափոխվեց Լիբանանի Բեյրութ քաղաքը։ Այստեղ հայրը շարունակեց դիրիժորի աշխատանքը։ Հետո Մարադին սկսեց սովորել կոմպոզիցիա Միխայիլ Կեսկինովի մոտ՝ Բեյրութի ռուսական կոնսերվատորիայում։
1998 թվականից Ջովանին սկսեց համագործակցել «Atlantic Records»-ի հետ։ Նրա դեբյուտային ալբոմը եղավ «Destiny»: Ջովանի Մարադին ձայնագրել է ավելի քան 120 ալբոմներ, որոնք միլիոնավոր տպաքանակներով տարածվեցին ամբողջ աշխարհում։ Վերջին աշխատանքը՝ «Որովհետև քեզ սիրում եմ» հաղթեց «Տարվա լավագույն New Age CD » Իսպանիայում 2010 թվականին ։
Ծանոթագրություններ
Կատեգորիա:Իտալացի երաժիշտներ Կատեգորիա:1952 ծնունդներ Կատեգորիա:Ապրիլի 17 ծնունդներ Կատեգորիա:Իտալացի կոմպոզիտորներ Կատեգորիա:Իտալացի դաշնակահարներ
Սուրբ Գևորգ եկեղեցի (Ռյաժենոյե)
Սուրբ Գևորգ եկեղեցի (Церковь Георгия Победоносца), ուղղափառ եկեղեցի Ռուսաստանի Դաշնության Ռոստովի մարզի Մատվեևո-Կուրգանսկի շրջանի Ռյաժենոյե գյուղում։ Ենթարկվում է Ռուս Ուղղափառ եկեղեցու Ռոստովի և Նովոչերկասկի թեմի Մարվեևո-Կուրգանյան գործակալությանը։
Հասցեն՝ 344048, Ռոստովի մարզ, գյուղ Ռյաժենոյե, Պուշկինի փող., 58։
Պատմություն
Մոտ 1776 թվականին կրիգսկոմիսար Գրիգորի Իվանովիչ Կովալևսկին Միուս գետի մոտ գտնվող Ռյաժենոյե բնասահմանավայրում ստացավ 3300 դեսյատին (3597 հա) հողակտոր և այնտեղ հիմնեց Ռյաժենայա սլոբոդան։ Գյուղը բնակեցնելուց հետո նա 1794 թվականին որոշեց կառուցել եկեղեցի հանուն սուրբ նահատակ Գևորգի։ Պատրաստելով կառուցելու համար անհրաժեշտ շինանյութերը՝ Կովալևսկին շինարարության թույլտվության խնդրանքով դիմեց Եկատերինոսլավի փոխանորդության կառավարիչ գեներալ-մայոր Վ. Վ. Կախովսկուն։ Վերջինիս իրավահաջորդը՝ Իոսիֆ Իվանովիչ Խորվատը, Կովալևսկու խնդրագիրը վերահղեց Եկատերինոսլավի մետրոպոլիտ Գավրիիլին։ Ի վերջո, փայտե տաճարի կառուցման թույլտվությունը ստացվեց։
Կառուցման վայրը 1797 թվականի հունիսին օծեց Տագանրոգի ավագ երեց Յոհան Անդրեևը։ Այդ վայրում տեղադրվեց խաչ։ Ռոստովի նահանգի Ռյաժենայա սլոբոդա քահանա նշանակվեց Յոհան Ժուլկևիչը։ Որոշ ժամանակ անց գյուղում կառուցվեց քարե հնգագմբեթ եկեղեցի, որը գործեց մինչև 1936 թվականը, երբ քանդվեց։ Նախկին տաճարի տեղում կառուցվեց գյուղի մշակույթի տունը։
Եկեղեցական ծիսակատարությունները գյուղում շարունակվել են 1948 թվականին՝ քահանա Լուկիանի կողմից նոր աղոթքատանը։ 1990-ական թվականներին գյուղում ստեղծվել է եկեղեցական համայնք։ Երբ Սուրբ Գևորգ տաճարին կից բացվել է կիրակնօրյա դպրոց։ 2009 թվականին Ռյաժենոյե գյուղի կենտրոնում կառուցվել է մատուռ, որը գործում է մինչ օրս։
2013 թվականի նոյեմբերից Ռոստովի և Նովոչերկասկի մետրոպոլիտ Մերկուրին Սուրբ Գևորգ տաճարի հովիվ է նշանակել քահանա Իոսիֆ Մակարենկոյին։ Միաժամանակ գյուղում սկսվել է նոր եկեղեցու շինարարությունը գյուղի լողավազանի նախկին շենքում։ Տաճարին կցակառուցվել է զանգակատուն, ավելացվել է գմբեթ։ Նախատեսվում է, տաճարը կարող է ընդունել միաժամանակ մինչև 700 հավատացյալի։ Կառուցելուն օգնում են ինչպես գյուղի հավատացյալները, այնպես էլ վարչակազմը ի դեմս գյուղական բնակավայրի ղեկավար Գալինա Բուխտիյարովայի։
Ներկայումս Սուրբ Գևորգ տաճարում հավաքված են խորհրդային իշխանության տարիներին փրկված սրբապատկերները։ Խորանում նույնպես կախված են նախկին տաճարից մնացած սրբապատկերներ։
Հոգևորականներ
Ներկայումս Սուրբ Գևորգ տաճարի հովիվն է քահանա Իոսիֆ Մակարենկոն
Սրբություններ
Եկեղեցում է պահվում Դեմետրիոս Սալոնիկցու սրբապատկերը սրբերի մասունքների մասնիկով։
Տոներ
Սուրբ Գևորգի տոն՝ մայիսի 6-ին (նոր տոմարով)։
Աղբյուրներ
Կատեգորիա:Տաճարներ այբբենական կարգով Կատեգորիա:Ռոստովի մարզի եկեղեցիներ
Օլա Տոյվոնեն
Օլա Տայվոնեն (Ola Toivonen; ), ֆինլանդական ծագմամբ շվեյցարացի ֆուտբոլիստ, վրացական « Թուլուզ» ակումբի հարձակողական ոճի կիսապաշտպան և հարձակվող։ Խաղում է Շվեյցարիայի ազգային հավաքականում։
«Դեգերֆորս»
Օլա Տայվոնեն նույն Դեգերֆորս քաղաքի համանուն ակումբի սան է ։ Հիմնական թիմի կազմում առաջին հանդիպումն անցկացրել է 2003 թվականին ։ 2004 թվականի մրցաշրջանում «Դեգերֆորսն» առաջին տեղն է զբաղեցրել երրորդ դիվիզոնում և անցել երկրորդ դիվիզոն. Տայվոնեն գոլ է խփել փլեյ օֆֆի առաջին խաղի վերջում ։ 2005 թվականի մրցաշրջանի ընթացքում խաղացողը թիմի կազմում խփել է 5 գոլ և դարձել 3 գոլային փոխանցման հեղինակ, իսկ «Դեգերֆորսը» զբաղեցրեց 13-րդ տեղը երկրորդ դիվիզիոնում ։ 2005 թվականի հուլիսի 9-ին «Էստեր» ակումբի դեմ խաղում նա վնասվածք է հասցրել հակառակորդի դարպասապահ Բյորնու Ստեգխեյմուին  , ինչի պատճառով հեռացվել է դաշտից ։ 2005 թվականի նոյեմբերին նա մոտ էր տեղափոխվելու Ստոկհոլմի «ԱԻԿ» ակումբ  , սակայն նրա տեղափոխոթյունն այդ ակումբ տեղի չունեցավ։
«Էրգրյուտե»
2005 թվականի դեկտեմբերին նա տեղափոխվել է Գոթենբուրգի «Էրգրյուտե» գլխավոր լիգայի ակումբ, նրա տրանսֆերի գումարն ակումբի կազմում կազմեց ավելի քան 1 միլիոն կրոն (տարադրամ) ։ 2006 թվականի փետրվարին «Էրգրյուտե » ակումբի գլխավոր մարզիչ՝ Էրրուգեյթ Զորան Լուկիչը բարձր է գնահատել Տոյվանենի կարողությունները և ասել է. «Համոզված եմ, որ նա թիմում կլինի ոչ ուշ, քան 2 տարի» ։ 2006 թվականի ապրիլի 1-ին նա կատարեց իր դեբյուտը Բարձրագույն Լիգայում՝ «ԳԱԻՍ» ակումբի դեմ կայացած առաջին տուրի խաղում։ Հաջորդ հանդիպման ժամանակ, ապրիլի 10-ին, «Մալմոյի» դեմ խաղում նա խփեց իր առաջին գոլը բարձրագույն խմբի առաջնությունում ։ Ակումբի գլխավոր մարզիչ՝ Զորան Լուկիչը օգտագործեց «4-3-3» սխեման, որի կազմում հադես էր գալիս Տայվոնեն, որպես հարձակողական ոճի կիսապաշտպան ։ 2006 թվականի մայիսի 16-ին Զորան Լուկիչը պաշտոնազրկվել է իր զբաղեցրած պաշտոնից, իսկ նրան փոխարինել է Սերեն Բյորիեսոնը ։  2007 թվականի ապրիլին Տայվոնեն ասել է, որ Զորան Լուկիչը «Էրգրյուտե»-ի ղեկավարությամբ խաղում է դրական և հարձակվող ֆուտբոլ, և հրաժարականից հետո խաղը դարձավ հակագրոհային ։ «Էրգրյուտե»-ի կազմում Տայվոնեն հիմնականում խաղացել է հարձակողական ոճի կիսապաշտպանի դիրքում ։ 2006 թվականի առաջնությունում նա 24 անգամ դուրս է եկել ակումբի մեկնարկային կազմ, մեկ անգամ փոխարինման է դուրս եկել և մեկ հանդիպում բաց է թողել որակազրկման պատճառով, խփել է 6 գոլ և դարձել 2 գոլային փոխանցման հեղինակ ։
Մրցաշրջանի վերջում «Էրգրյուտե»-ն գրավեց վերջին տեղն Ալլեսվենսկանում և դուրս մնաց Շվեյցարիայի առաջնությունից ։ Տայվոնենայի պայմանագիրը ակումբի հետ հաշվարկվել է ևս 2 տարի, սակայն ֆուտբոլիստը չէր թաքցրնում «Էրգրյուտեից» հեռանալու իր ցանկությունը ։
«Մալմյո»
2006 թվականի դեկտեմբերին նա տեղափոխվեց «Մալմյո»՝ պայմանագիր կնքելով թիմի հետ 4 տարի ժամկետով ։ Նրա տրանսֆերի գումարը կազմում էր մոտ 6-7 միլիոն կրոն ։ Բժշկական փորձաքննությունը ցույց է տվել, որ նա ունի ծնկի վնասվածք, այդ պատճառով նրա տեղափոխությունը հարցականի տակ էր ,  սակայն տեղափոխությունը տեղի է ունեցել։ «Մալմյոյի» մարզչական կազմը առաջարկում է ֆուտբոլիստին օգտագործել կենտրոնական հարձակողական ոճի կիսապաշտպանի դիրքում վնասվածք ստացած Յարի Լիտմանենայի փոխարեն ։ Մալմոյում առաջին պաշտոնական խաղը տեղի է ունեցել 2007 թվականի ապրիլի 7-ին, 2007 թվականի առաջնության առաջին տուրում ։ ԱԻԱ-ի դեմ չորրորդ տուրի կայացած հանդիպման արդյունքում նա խփեց իր առաջին գոլը «երկնագույնի» կազմում ։ 2007 թվականի մրցաշրջանում Մալմոյի գլխավոր մարզիչը ակտիվորեն օգտագործեց թիմի ռոտացիան և օգտագործեց Տոյվոնենային տարբեր դիրքերում՝ կենտրոնական և եզրային կիսապաշտպան, հարձակվող (երեք խաղերում)  ։ 2007 թվականի առաջնությունում Տոյվոնենը 21 անգամ  դուրս է եկել մեկնարկային կազմ, 3 անգամ փոխարինման է ենթարկվել և 2 խաղ բաց է թողել որակազրկման պատճառով, խփել է 3 գոլ և կատարել 3 գոլային փոխանցում ։ «Մայլմոն» առաջնությունում զբաղեցրել է 9-րդ տեղը ։
Ծանոթագրություններ
Կատեգորիա:Ֆուտբոլի կիսապաշտպաններ Կատեգորիա:Շվեյցարացի ֆուտբոլիստներ Կատեգորիա:ՊՍՎ Էյնդհովենի ֆուտբոլիստներ Կատեգորիա:Սանդերլենդի ֆուտբոլիստներ Կատեգորիա:Թուլուզայի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Ռեյչել Մեդոու
Ռեյչել Մեդոու (Rachel Anne Maddow, ), ամերիկացի հաղորդավարուհի և քաղաքական մեկնաբան ։ Air America ցանցով հեռարձակվող The Rachel Maddow Show ռադիոհաղորդման և MSNBC-ով հեռարձակվող համանուն գիշերային հեռուստաշոուի հեղինակն է։ Եղել է «Հետհաշվարկ Քեյթ Օլբերմենի հետ» (Countdown with Keith Olbermann) և «Սպիտակ տան մրցավազքը» (Race for the White House) ծրագրերի հաղորդավարուհին։ Մեդոուն դարձել է առաջին բաց լեսբուհի հաղորդավարուհին, որն ամուր հաստատվել է նորությունների փրայմ-թայմ թողարկումներում ։
Իր քաղաքական հայացքների մասին հարցին Ռեյչելը պատասխանել է. «Ես անկասկած լիբերալ եմ և գրեթե լիովին համաձայն եմ Էյզենհաուերի դարաշրջանի Հանրապետական կուսակցության քաղաքականության հետ» ։
Կենսագրություն
Մեդոուն ծնվել է 1973 թվականի ապրիլի 1-ին Կալիֆոռնիա նահանգի Կաստրո Վալի քաղաքում։ Նրա հայրը՝ Ռոբերտ Մեդոուն, ԱՄՆ ռազմաօդային ուժերի նախկին կապիտան է, որը պաշտոնաթող Է եղել Մեդոուի ծնվելուց մեկ տարի առաջ և հետագայում փաստաբան է դարձել, իսկ մայրը՝ Էլեյն Մեդոուն (Հոսե), Կանադայի Նյուֆաունդլենդից դպրոցական ծրագրի ադմինիստրատոր է  ։ Ռեյչելի հայրն ունի ռուս-հոլանդական արմատներ, իսկ մայրը՝ անգլո-իռլանդական։ Մեծացել է կաթոլիկների ընտանիքում, ինչպես հետագայում նկարագրել է նրա մայրը, «շատ պահպանողական» հասարակության մեջ  ։
Ավարտել է Կաստրո-Վալիի միջնակարգ դպրոցը, իսկ 1994 թվականին՝ Սթենֆորդի համալսարանի հանրային քաղաքականության ֆակուլտետը ։ Նրան շնորհվել է Ջոն Գարդների կրթաթոշակ, ինչպես նաև Ռոդսի կրթաթոշակ, որով նա 1995 թվականին ընդունվել Է Օքսֆորդի համալսարանի ասպիրանտուրա։ 2001 թվականին ստացել է Օքսֆորդի փիլիսոփայության դոկտորի աստիճան ։ Նրա ատենախոսությունը գրվել է ՄԻԱՎ/ՁԻԱՀ-ի և բրիտանական ու ամերիկյան բանտերում առողջապահական համակարգի բարեփոխումների թեմայով։ Նա դարձել է Ռոդսի կրթաթոշակի առաջին դափնեկիրը, որը չի թաքցնում իր միասեռականությունը ։
Առաջին ռադիոկայանը, որտեղ Մեդոուն հաղորդավար է աշխատել, Մասաչուսեթս նահանգի Հոլիոկ քաղաքում գտնվող WRNX (100,9 FM)-ն էր, որտեղ աշխատել է եթերի անցկացման համար նոր դեմքերի որոնման մրցույթում հաղթելուց հետո։ Նա դարձել է «The Dave in the Morning Show» առավոտյան շոուի երկրորդ հաղորդավարը։ Այնուհետև Մասաչուսեթս նահանգի Նորթհեմփթոն քաղաքում դարձել է «Մեծ նախաճաշ» հաղորդման հաղորդավար, որտեղ աշխատել է երկու տարի։ 2004 թվականի մարտին նա լքել է նախագիծը և միացել «Air America» նոր կայանին ։ 2005 թվականի մարտին սկսվել է «Rachel Maddow Show»-ի երկժամյա ռադիոհաղորդումը, իսկ 2008 թվականի մարտին ստացել է ևս մեկ ժամ հաղորդման համար (6-ից մինչև 9-ը)։ 2008 թվականի սեպտեմբերին, երբ Ռեյչելը MSNBC-ում դարձել է գիշերային շոուի հաղորդավար, շոուն կրկին դարձել է երկժամյա։
2008 թվականի հունվարին Մեդոուն ստացել Է MSNBC-ի քաղաքական վերլուծաբանի տեղը և եղել է «Մրցավազք Սպիտակ տան համար» շոուի քննարկումների մշտական մասնակից և մասնակցել է նախագահական ընտրությունների լուսաբանմանը ։ Նա այդ ժամանակ հաճախ է հայտնվել նաև «Հետհաշվարկ Քեյթ Օլբերմենի հետ» շոուում։
2010 թվականի հունվարի 21-ին «Air America»-ում տեղի է ունեցել նրա «Rachel Maddow Show» շոուի վերջին թողարկումը, որից երկու շաբաթ առաջ ընկերության սեփականատերերը հայտ էին ներկայացրել սնանկացման մասին ։
Մեդոուն իր կնոջ՝ նկարչուհի Սյուզան Միկուլայի հետ, որը Մասաչուսեթսից է, ապրում է Նյու Յորքում՝ Մանհեթենում ։ Նրանք ծանոթացել են 1999 թվականին, երբ Միկուլան վարձել է Մադոուին՝ այգում աշխատանքներ կատարելու համար։ Ռեյչելն այդ ժամանակ գրել է իր ատենախոսությունը։ Չնայած Մասաչուսեթսի նահանգի՝ նույնասեռ ամուսնությունները ճանաչելուն՝ Մեդոուն և Միկուլան չեն ամուսնացել։
Արտաքին հղումներ
Կատեգորիա:Սթենֆորդի համալսարանի շրջանավարտներ Կատեգորիա:Ամերիկացի լրագրողներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի դերասաններ Կատեգորիա:21-րդ դարի ամերիկացի գրողներ Կատեգորիա:Լեսբուհի գրողներ Կատեգորիա:Օքսֆորդի համալսարանի շրջանավարտներ Կատեգորիա:21-րդ դարի ամերիկացի կին գրողներ Կատեգորիա:Ամերիկացի կին գրողներ Կատեգորիա:Ամերիկացի հեռուստատեսային դեմքեր Կատեգորիա:Ամերիկացի կին լրագրողներ Կատեգորիա:Ամերիկացի հասարակական գործիչներ Կատեգորիա:«Էմմի» մրցանակի դափնեկիրներ
Ժաումե Բալագերո
Ժաումե Բալագերո ի Բեռնատ (Jaume Balagueró i Bernat, ), իսպանացի ռեժիսոր, լայնորեն հայտնի սարսափ ժանրի իր ֆիլմերով։ Սարսափ ֆիլմեր նկարահանող իսպանացի ռեժիսորների մեջ նա Ալեխանդրո Ամենաբարի հետ նույն ճանաչումն ունի ։
Eagles
Eagles (կարդացվում է իգլզ, արծիվներ), ամերիկյան ռոք խումբ, որը կատարում է մելոդիկ քաունթրի-ռոք և սոֆթ-ռոք։ Իր գոյության 10 տարիների ընթացքում (1971-1981) 5 անգամ գլխավորել է ամերիկյան փոփ-աղյուսակները և չորս անգամ՝ ալբոմների հիթ-շքերթը։
Ժաումե Բալագերո
Կարիերա
Որպես ռեժիսոր առաջին քայլերն արել է կարճամետրաժ երկու ֆիլմ նկարելով` «Այտուցային երեխա» (1991) և «Կաթի հայտնագործում» (1993) ։ Առաջին հաջողությունը նրան բերել է «Ալիսա» կարճամետրաժ սյուրռեալիստական ֆիլմը (1994), որի սցենարի հեղինակը նույնպես ինքն է եղել։ Քննադատները բարձր են գնահատել ֆիլմի տպավորիչ, սարսափազդու մթնոլորտը` այն համեմատելով Դևիդ Կրոնենբերգի և Դևիդ Լինի աշխատանքների հետ։ Արդյունքում ֆիլմը Սիտխեսի կինոփառատոնում շահել է մրցանակ «կարճամետրաժ լավագույն ֆիլմ» անվանակարգում։ Նրա հաջորդ աշխատանքը «Օրեր` առանց լույսի» (1995) կարճամետրաժ ֆիլմն է, որը նույնպես հաջողություն է ունեցել կինոփառատոներում, ինչպես և նախորդը, որի սկավառակները թողարկվել են Գերմանիայում և Իսպանիայում։ 1996 թվականին Ժաումեն գրել է կատալոնական հեռուստաալիքով հեռարձակվող «Serie Nova Ficció, La Ciutat de la Sort» սերիալի 12-րդ մասի սցենարը` միաժամանակ ռեժիսորելով այն։
Eagles
Նրանց լավագույն երգերի ցանկը («Their Greatest Hits 1971—1975»), որը թողարկվեց 1976 թվականին, վաճառվել է 29 միլիոն օրինակով և մինչև այժմ այն ամենաշատ վաճառվող ալբոմն է ԱՄՆ-ի պատմության մեջ ։ Ընդհանուր առմամբ Ամերիկայում թողարկվել է ալբոմի 65 000 000 կրկնօրինակ, որը նրանց դարձնում է ԱՄՆ-ի պատմության ամենահայտնի երրորդ խումբը՝ The Beatles-ից և Led Zeppelin-ից հետո։
Ժաումե Բալագերո
Կարիերա
Որպես լիամետրաժ ֆիլմի ռեժիսոր` Ժաումեն հանդես է եկել 1999 թվականից, երբ նկարահանել է «Առանց անվան» ֆիլմը, որը նկարահանվել է անգլիացի գրող Ռեմսի Քեմփբելի վեպի մոտիվներով։ Այն մի քանի մրցանակ է շահել միջազգային կինոփառատոներում` այդ թվում` Fant-Asia կինոփառատոնում ստանալով լավագույն ֆիլմ անվանակարգը։ Երեք տարի անց նա հեղինակել է «Խավար» ֆիլմը, որը ներկայումս համարվում է սարսափ ժանրի լավագույն ֆիլմերից մեկը։ Այս ֆիլմը Ժաումեի անգլալեզու առաջին ֆիլմն էր և արժանացել է Miramax Films կինոընկերության ուշադրությանը, որը 2004 թվականի դեկտեմբերին նրա կրճատ տարբերակը ներկայացրել է ԱՄՆ-ում։ 2005 թվականին նկարահանվել է ռեժիսորի լիամետրաժ երրորդ ֆիլմը` «Փխրունություն», որտեղ գլխավոր դերերում նկարահանվել են Քալիստա Ֆլոքհարթը և Ռիչարդ Ռոքսբուրգը։ 2002 թվականին նա ռոք երաժշտությանը նվիրված վավերագրական ֆիլմի («Մոռացե'ք ամեն ինչ») համառեժիսորն է եղել, ինչի համար նա մի քանի շաբաթ ուղեկցել է երիտասարդ երաժիշտներին իրենց շրջագայության ժամանակ։
Eagles
Պատմություն
Խումբը կազմավորվել է Դոն Հենլիի և Գլեն Ֆրայի կողմից 1971 թվականին Լոս Անջելեսում։ Խմբի հիմնադիր պրոդյուսերը Լինդի Ռոնշտադտն է, իսկ խմբի անդամները հավաքվել են երաժշտական տարբեր ուղղություններից։ Այդ իսկ պատճառով էլ նրանք երաժշտական տարբեր ազդեցությունների են ենթարկվել, որոնցում ոչ վերջին հորիզոնականներում են գտնվում Բոբ Դիլանն ու Նիլ Յանգը։ Առաջին մեծ հիթը՝ «Witchy Woman»-ը (1972) եղել են բլյուզի ազդեցություններ։ Երկրորդ ալբոմը՝ Desperado-ն (1973), հարգանքի տուք է մատուցում կովբոյական թեմաներին։ Եվ միայն երրորդ ալբոմով՝ On the Border-ով (1974) են նրանք կարողանում մրցակցել վաճառների ցուցակի ամենաբարձր հորիզոնականների համար։
Ժաումե Բալագերո
Կարիերա
2006 թվականին Բլագերոն մասնակցել է «Ֆիլմեր, որոնք չեն թողնի` դուք քնեք» («Películas para no dormir») հեռուստանախագծին։ Նարսիսո Իբանիես Սերադորի սարսափ ժանրի «Պատմություններ, որոնք չեն թողնի` դուք քնեք» ֆիլմի (ֆիլմը հեռարձակվել է 1966-1967 թվականներին, կարճ ժամանակով վերածնվել է 1982 թվականին) նոր տարբերակը բաղկացած էր թեմատիկ վեց մասերից, որոնք նկարահանել էին նշանավոր տարբեր ռեժիսորներ, որոնք մասնագիտացված էին այդ ժանրի ֆիլմեր նկարահանելու գործում։ Նրանք հիմնականում կատալոնացիներ էին և Իսպանիայի այլ նահանգներից։ Այդ ռեժիսորներից էին Ալեքս դե լա Իգլեսիոն և Մատեո Հիլը։ 2007 թվականի սկզբին Ժաումե Բալագերոն սկսել է աշատանքը չորրորդ ֆիլմի շուրջ` «Ռեպորտաժ», որի սյուժեն գրվել է նշանավոր ռեժիսոր Ջորջ Ռոմերոյի աշխատանքների ոճով, բայց ռեժիսոր Հիդեո Նակատայի ձեռագրով, որի աշխատանքները մեծ ազդեցություն են թողել Բալագերոյի վրա ։ Ճապոնացի ռեժիսորը կարծում է, որ սարսափ ֆիլմում հերոսուհու կերպարը առավել բարդ է և հետաքրքիր իրականացման առումով, քանի որ նրա զգացմունքները ավելի հանելուկային են, քան տղամարդ հերոսներինը։
Eagles
Պատմություն
One of These Nights (1975) ալբոմի թողարկման ժամանակ խումբն սկսեց աշխատել ավելի էներգետիկ, մկանոտ ռոք՝ զգալիորեն մեծացնելով իր հանդիսատեսի շրջանակնրը։ Երկրպագուներն ամենից շատ հիանում էին խորը իմաստ պարունակող տեքստեր ունեցող երգերով։ 1976 թվականին թողարկվում է ռոքի պատմության ամենահաջողակ ալբոմներից մեկը՝ Hotel California-ն, որը միանշանակ հիթ էր և դարձավ «ամենաամերիկյան ռոք խմբի» այցեքարտը։
Ժաումե Բալագերո
Կարիերա
Ժաումեն հեղինակել է նաև «Խորը քուն» ֆիլմը, որի գլխավոր դերում նկարահանվել է Լուիս Տոսարը в главной роли в котором снялся Луис Тосар. : Հայտնի է, որ Բալագերոն սցենար է գրել «Ռեպորտաժ-3» ֆիլմի համար և լինելու է «Ռեպորտաժ-4» ֆիլմի ռեժիսորը, որը, հնարավոր է, զոմբիների մասին ֆիլմերի վերածնունդը կազդարարի и является режиссёром ожидаемого Репортажа 4 ,:
Eagles
Պատմություն
1970-ական թվականների վերջում խումբը շատ է հյուրաղաղերի մեկնում։ Իրենց երկար սպասված 6-րդ ալբոմի թողարիման պահին (1979) անդամների մեջ նշանակալի անհամաձայնություն է սկսվում։ 1980 թվականին նրանք դադարում են միասին ձայնագրություններ անել, իսկ 1982 թվականին Դոն Հենլինն պաշտոնապես հայտարարում է լեգենդար խմբի բաժանման մասին։ Խմբի վերամիավորման մասին հարցերին նա կարճ կերպով պատասխանում է. «միայն երբ դժոխքը սառչի»։ 1994 թվականին, ի ուրախություն երկրպագուների, արծիվները ժամանակավորապես միավորվում են, որպեսզի հյուրախաղեր ունենան ԱՄՆ-ում և ձայնագրեն իրենց նոր ալբոմը՝ Hell Freezes Over (բառացի՝ դժոխքը սառչում է), որը դարձավ տարվա ամենավաճառված ալբոմներից մեկը և ապացուցեց, որ խումբը գտնվում է ստեղծագործական փայլուն դիրքում։ 2003 թվականին ռոք երաժշտության վետերանները թողարկեցին երգ՝ «Hole in the World»` նվիրված սեպտեմբերի 11-ի հարձակման զոհերի հիշատակին։
Ժաումե Բալագերո
Արտաքին հղումներ
Կատեգորիա:Իսպանացի ռեժիսորներ Կատեգորիա:Իսպանացի սցենարիստներ Կատեգորիա:Բարսելոնայի համալսարանի շրջանավարտներ Կատեգորիա:Իսպանացի լրագրողներ Կատեգորիա:Իսպանացի կինոռեժիսորներ
Eagles
Պատմություն
28 տարվա մեջ առաջին ստուդիային ալբոմը` The Long Road Out of Eden-ը, 2007 թվականի նոյեմբերին մտավ երաժշտական խանութների հաշվարկման մեջ։ Չնայած նրան, որ ալբոմը կազմված է երկու սկավառակներից և հեռու է ժամանակակից երաժշտական միտումներից՝ այն առաջնահանդես ունեցավ Billboard Top 200-ում՝ հայտնվելով առաջին հորիզոնականում։ Մոտակա հետևորդը՝ Բրիթնի Սփիրսի առաջին ձայնասկավառակը 5 տարվա մեջ, թողարկվել է երկու անգամ քիչ քանակով ։
Կազմ
Ընթացիկ անդամներ
Նախկին անդամներ
Ժամանակագրական աղյուսակ
Նահդա
19-րդ դարում արաբական երկրներում սկսվում է մի շարժում, որը կոչվում է նահդա (نهضة, վերելք, զարթոնք, վերածնունդ)։ Դա լուսավորական շարժում էր. նահդայի գաղափարակիրները վերածնունդը տեսնում էին ժողովրդի դարավոր հետամնացության և կրոնական նախապաշարմունքների հաղթահարման, լուսավորական գաղափարների տարածման մեջ։ Եվ քանի որ այդ բոլոր պրոցեսները տեղի էին ունենում եվրոպական անմիջական ազդեցության տակ, ստեղծվեց մի մշակութային սինթեզ, որն էլ հիմք դարձավ արաբական լուսավորական մտքի զարգացման համար։ 19-րդ դարի վերջին և 20-րդ դարի սկզբին լուսավորական շարժումը հասավ իր զարգացման գագաթնակետին, և նրա գաղափարախոսության ձևավորմանը հավասարապես մասնակցում էին Եգիպտոսը և Սիրիան։ Լուսավորական շարժումը ձևավորման սկզբնական փուլում մատչելի չէր լայն մասսաների համար, նույնիսկ մտավորականների շրջանում այն ընդունելի էր հիմնականում քրիստոնյաների համար, քանի որ նրա գաղափարները կտրուկ հակասում էին ավանդական քարացած մուսուլմանական պատկերացումներին։
Լայն տարածում գտնելու համար լուսավորական գաղափարները պետք է հենվեին իսլամի վրա։ Այդ պատճառով արդեն 1870-ական թվականներին լուսավորական շարժման համար սկսվեց մի նոր փուլ՝ մուսուլմանական ռեֆորմացիա կամ մոդեռնիզմ։ Դրա հիմքում ընկած էր իսլամի իրական արժեքների ճիշտ մեկնաբանումը և նրա հարմարեցումը ժամանակակից կյանքի պահանջներին։ Շարժման առաջնորդները գտնում էին, որ Ղուրանի ճիշտ մեկնաբանման դեպքում կարելի էր գտնել բոլոր ժամանակաից հարցերի պատասխանը։ Մոդեռնիստները միևնույն ժամանակ չէին հերքում արևմտյան մշակույթի բարերար ազդեցությունը, և կոչ էին անում յուրացնել արևմուտքի գիտական, տեխնիկական, գաղափարական և մշակութային նվաճումները։ Նրանք գտնում էին, որ միայն մոդեռնիզացված հասարակությունը կարող է դիմակայել արևմտյան գաղութարարական քաղաքականությանը։
Նահդան Եգիպտոսում
Եգիպտոսը պետություն է Աֆրիկա մայրցամաքի հյուսիսում։ Այստեղ հազարրամյակներ առաջ ստեղծվել են առաջին պետությունները, ձևավորվել է հնագույն քաղաքակրթություն։ Ավելի քան վեց հազարամյա պատմության ընթացքում երկիրն անցել է զարգացման տարբեր փուլեր, որոնք կապված էին նաև օտար նվաճումների հետ։ Մ.թ.ա. 6-րդ դարում Եգիպտոսը նվաճվել է Աքեմենյան պետության, մ.թ.ա. 4-րդ դարում՝ Ալեքսանդր Մակեդոնացու, ապա՝ Սելևկյանների, մ.թ.ա. 1-ին դարում՝ Հռոմեական կայսրության կողմից։ Հռոմեա-բյուզանդական տիրապետությունը տևում է 700 տարի՝ մինչև արաբական արշաավանքները։ 7–րդ դարից սկսած Եգիպտոսը դառնում է իսլամական պետություն, գերիշխող է դառնում արաբերեն լեզուն ու արաբական մշակույթը։ Այն համարվում է արաբական հանրապետություն՝ մի երկիր, որի բնակչությունը (ավելի քան 80 միլիոն) խոսում է սեփական արաբական բարբառով։
Արաբական Եգիպտոսը 16-18-րդ դարերում գտնվել է Օսմանյան կայսրության կազմում՝ որպես նրա նահանգ-վիլայեթ։ Այն անկախ պետությունից վերածվել էր Օսմանյան կայսրության մի նահանգի։ Սա բնականաբար չէր կարող չազդել նրա մշակութային կյանքի վրա։ Թուրքերի օրոք արաբերենը կորցրել էր պետական լեզվի իր դերը, չնայած շարունակվում էր լայնորեն կիրառվել թե Եգիպտոսում, և թե հենց Թուրքիայում։ Արաբների շրջանում գիտությունն անկում էր ապրում։ Մի շարք գիտական նվաճումներ, ինչպիսիք էին օրինակ Գյուտենբերգի տպագրական մեքենան, երկրի ձվաձևության մասին տվյալները, Կոպեռնիկոսի հայտնագործությունը և այլն, ուղղակի անհայտ էին մնում արաբներին մինչև 18-19-րդ դարերը։
1798 թվականի ամռանը, Ալեքսանդրիայում տեղակայելով իր զորքերը, Նապոլեոն Բոնապարտը եգիպտական բնակչությանը դիմեց արաբերեն մի ուղերձով, որտեղ խոսվում էր բոլոր մարդկանց միջև անկախ կրոնական պատկանելության հավասարության մասին։ Բոնապարտի զգուշավոր խոսքը ալ-Ազհարի մզկիթի մտավորականների վերաբերյալ, նրան չօգնեց վայելել վերջիններիս համակրանքն ու վստահությունը։ Երեք ամիս անց կրկին ապստամբություն ծագեց։ Ապստամբության օջախը դարձավ հենց ալ-Ազհարի մզկիթը։ Ճիշտ է, Բոնապարտի խոստացած հավասարությունը իրականություն չդարձավ, այդուհանդերձ հենց ֆրանսիացիների միջոցով եգիպտացիները ծանոթացան եվրոպական տեխնիկային, հատկապես զինվորական գործին, տպագրությանը, թերթերին, նոր ոճով և ոգով գործող դպրոցներին։ Նրա օրոք բացվեց առաջին տպարանը։
Ռեֆորմներն իրականացրեց Մուհամմադ Ալին։ Նա ստեղծեց կայուն նավատորմ, մշտական բանակ, զարգացրեց արտադրությունը, վերակազմավորեց պետական ապարատը։ Ռեֆորմներն իրականացնելիս Ալին ձգտում էր օգտագործել եվրոպական գիտությունների և տեխնիկայի ձեռքբերումները, ինչն էլ Եգիպտոսի համար հայտնի դարձրեց այս նոր գաղափարներն ու նվաճումները։ Եգիպտոսում առաջին անգամ բացվեցին հանրակրթական դպրոցներ։ Բացի դրանից բացվեցին նաև հատուկ բժշկական, տեխնիկական և զինվորական դպրոցներ՝ հետևելով եվրոպական օրինակին։ Որպես կանոն այնտեղ դասավանդում էին արտասահմանցիներ՝ ֆրանսիացիներ, անգլիացիներ, իտալացիներ։ Եգիպտոսում ծավալվեց նաև թարգմանչական աշխատանք։ Հիմնականում ֆրանսերենից արաբերեն էին թարգմանվում բազմաթիվ դասագրքեր։ Թարգմանչական գործի զարգացման մեջ մեծ դեր ունեցավ 1835 թվականին ստեղծված բյուրոն, հետագայում այն անվանվեց օտար լեզուների դպրոց։ Այս հաստատությանը պատկանում են ավելի քան 2000 թարգմանված աշխատանքներ, որոնք տպագրվում են 1821 թվականին Ալիի կողմից ստեղծված տպագրատանը։
Եգիպտոսի փաշան շուտով սկսում է երիտասարդ եգիպտացիներին ուղարկել Եվրոպա՝ գլխավորապես՝ Ֆրանսիա, ուսումնասիրելու բժշկություն, զինվորական գործ, իրավունք և այլն։ Երիտասարդների առաջին մեծ խումբը Եվրոպա ուղարկվեց 1826 թվականին՝ Ռիֆաա Ռաֆի ալ-Տահտաուիի գլխավորությամբ։ Ռեֆորմների արդյունքում Եգիպտոսում ավելի վաղ, քան Օսմանյան կայսրության մյուս նահանգներում, տեղի ունեցավ մշակույթների սինթեզում։ Եգիպտոսին առաջին հերթին պետք էին ռազմական և տեխնիկական գիտելիքներ։ Դրա մասին է վկայում այն փաստը, որ 1826 թվականին Ֆրանսիա ուղարկված անդամներից 11-ը ուսումնասիրում էին ռազմական գործ, դիվանագիտություն և կառավարում, 2-ը բժշկություն, 8-ը ծովային և ինժեներական գործ։ Նրանցից քչերն էին ուսումնասիրում մշակույթ և արվեստ։
Ռիֆաա Ռաֆի ալ-Տահտաուի
Ռիֆաա Ռաֆի ալ-Տահտաուին ծնվել է Տահտայում, Վերին Եգիպտոսում։ Ավարտել է ալ-Ազհարի համալսարանը։ Ավարտելուց հետո Մուհամմադ Ալին նրան նշանակում է հոգևոր առաջնորդ՝ իմամ, ով պետք է ուղեկցեր 1826 թվականին Ֆրանսիա ուղարկված 44 անդամներին։ 6 տարի անցկացնելով Ֆրանսիայում, հենց այստեղ գրում է իր ճամփորդության մասին, սակայն այն հրատարակվում է 1834 թվականին, Ֆրանսիայից Եգիպտոս վերադառնալուց հետո։ Գիրքն իրենով նորություն էր ներկայացնում արաբ հասարակության համար։ Ալ-Տահտաուին այն անվանել է «Մաքուր ոսկու հայտնաբերումը Փարիզ այցելության ընթացքում» (تخليص الإبريز في تلخيص باريز), որը հաճախ անվանում են նաև Ռիֆայի ճամփորդություն։ Նրա ստեղծագործության մեջ Ֆրանսիան ներկայացվում է որպես բազմաթիվ բարիքների աղբյուր։ Մանրամասն պատմվում է ֆրանսիական կարգուկանոնի և սովորույթների մասին։ Ըստ նրա հատկապես ընդօրինակման են արժանի կրթական և գիտական համակարգերը, հասարակության քաղաքական կազմակերպման ձևերը։ Չնայած կյանքի նկատմամբ ունեցած իր ավանդական մոտեցմանը՝ ալ-Տահտաուին ոչ միայն ընդունում է, այլ նաև ապացուցում է ֆրանսիացիների առավելությունը կրթական ոլորտում։ Նա գտնում էր, որ պետք է ընդօրինակել ֆրանսիական կրթական համակարգը, որպեսզի համակողմանի զարգանան գիտությունները՝ առանց որոնց անհնար է հզոր բանակի և նավատորմի ստեղծումը։ Նրա ստեղծագործության մեջ բավական շատ նկարագրություններ կան Ֆրանսիայի քաղաքական ինստիտուտների վերաբերյալ։ Հեղինակը մեծ համակրանքով գրում է լիբերալ շարժումների, սահմանադրական կառավարման մասին։ Պատմում է նաև 1830 թվականին տեղի ունեցած հուլիսյան շարժման մասին։ Նրա գրքում շատ մեծ տեղ են գրավում նրա գաղափարները անկախության և ազատության մասին։ Ալ-Տահտաուին նշում է, որ ֆրանսիացիների համար ազատությունը նույնն է, ինչ եգիպտացիների համար արդարությունը, քանի որ իշխանությունը ազատության պայմաններում նշանակում է բոլոր մարդկանց հավասարությունը օրենքի առջև։ Ընդունելով բոլոր մարդկանց հավասարությունը, ալ-Տահտաուին չի ընդունում արևելյան ղեկավարների անսահմանափակ իշխանությունը։ Նա կարծում է, որ լիակատար իշխանությունը պատկանում է Աստծուն։ Իր մտածմունքների վերջում ալ-Տահտաուին գալիս է այն եզրահանգման, որ լիակատար արդարություն աշխարհում չկա և որ այն հարաբերական երևույթ է։
Ալ-Տահտաուին եկել է այն եզրահանգման, որ ազատությունը, հավասարությունը և արդարությունը համահավասար են։ Նրա կարծիքով մեծ տարբերություն չկա բնական իրավունքի և շարիաթի միջև։ Հասարակության կառուցվածքի եվրոպական ձևերը հնուց հայտնի են մուսուլմանական աշխարհում։ Եվ դրանք չեն հակազդում իսլամին։ Նրա գործունեությունը առաջին խոշոր ներդրումն էր արաբների մեջ ֆրանսիական լուսավորականների հասարակական-քաղաքական հայացքների պրոպագանդումը։
Ալի Մուբարաք
Մուհամադ Ալիից հետո Եգիպտոսում իշխանության է գալիս Իսմաիլը, ում օրոք մշակութային զարգացումը շարունակում է ընթանալ նույն հունով։ Այդ ժամանակաշրջանում մշակութային ամենաակնառու ներկայացուցիչներից էր փաշա Ալի Մուբարաքը (1823-1893)։ Նա ծնվել է քրիստոնյա ընտանիքում, ստացել է բժշկական կրթություն։ Նա այն ուսանողներից էր, ով 1844 թվականին երկրորդ հոսքով մեկնեց Ֆրանսիա։ Այնտեղ 4 տարի սովորելով ռազմական գործ, վերադառնում է Եգիպտոս և 1853-54 թվականներին Եգիպտական զորքի կազմում մասնակցում է Ղրիմի պատերազմին։ Իսմայիլի իշխանության գալուց հետո նրան է վստահվում բարձր պաշտոն ռազմական նախարարությունում։ Ալի Մուբարաքի աշխատություններից հայտնի է «Թաուֆիկի նոր նախաձեռնությունները» ( արաբերեն՝ الخطط التوفيقية الجديدة)։
1865 թվականին, երբ սուլթան Աբդուլ Ազիզը այցելում է Եգիպտոս, նկատում է թե ինչ անուշադրության են մատնված եգիպտական հին արժեքավոր ձեռագրերը և առաջարկում է Իսմայիլին հավաքել դրանք բոլորը մեկ ընդհանուր գրապահոցում։ Իսմայիլի նախաձեռնությամբ ստեղծվում է հայտնի «Ալ-Քութուբխանա ալ-խեդիվիյա ալ-մասռիյա» գրադարանը։ Ալի Մուբարաքին է վստահվում նորաստեղծ գրադարանի կարգավորումը, ով այդ ժամանակ հոգևոր ունեցվածքների նախարարն էր։ 1871-72 թվականներին Ալի Մուբարաքի կողմից տպագրվում են աշխարհագրության, երկրաչափության և բժշկության մի շարք դասագրքեր զիվորական կրթական հաստատությունների համար։ Մեկ տարի անց, զբաղեցնելով ազգային լուսավորության նախարարի պաշտոնը, նա ձեռնամուխ է լինում եվրոպական օրինակով համալսարանի հիմնադրման։ Նմանատիպ համալսարանի կառուցման գաղափարը կար դեռևս Մուհամադ Ալիի ժամանակից։ Ոգեշնչվելով նոր հիմնադրված համալսարանի դասախոսներից մեկի աշխատանքով, Ալի Մուբարաքը ստեղծում է նմանատիպ աշխատություն՝ Ալամադդին վերնագրով։ Այն իրենից ներկայացնում էր 4հատորանի գիտական աշխատանք, գրված էր կիսագեղարվեստական ոճով։ Ի տարբերություն ալ-Տահտաուիի ստեղծագործության, այն նախատեսված էր մեծահասակների համար, ում նա ձգտում էր ծանոթացնել մարդկային գիտելիքների բոլոր ոլորտներին։ Նրա մյուս ստեղծագործություններից հայտնի է Մուհամմադ մարգարեի մասին հադիսներից մեկի մեկնաբանությունը։ Ալի Մուբարաքը մեկնաբանելով այն, կոչ է անում մուսուլմաններին չմոռանալով Աստծուն ջանասիրաբար աշխատել ապագայի համար։
Ջամալ ադ-Դին ալ-Աֆղանի
Ջամալ ադ-Դին ալ-Աֆղանին ծնվել է Աֆղանստանում և ստացել է ավանդական մուսուլմանական կրթություն։ Կահիրեում հաստատվելուց հետո նա ծավալում է իր հիմնական գործունեությունը՝ դառնալով հասարակական մտքի անփոխարինելի առաջնորդ և քարոզելով լիբերալ-ռեֆորմիստական գաղափարներ և կոչ անելով գաղութացման դեմ պայքարի։ Ջամալ ադ-Դին ալ-Աֆղանին եղել է նաև Հնդկաստանում, Թուրքիայում։ Փարիզում իր աշակերտ Մուհամադ Աբդոյի հետ միասին ստեղծում է «Ալ-Ուրվաթ ալ-վուսկա» (արաբերեն العروة الوثقى, ամուր կապ) գաղտնի կազմակերպությունը և հրապարակում համանուն թերթը։ Նրա գաղափարախոսության հիմքում առաջնայինը կրոնի և գիտության փոխհարաբերության հիմնահարցն էր։
Ջամալ ադ-Դին ալ-Աֆղանին գտնում էր, որ ազգի բարեկեցությունը, հարստությունը հիմնված է գիտության վրա և որ կրոնը ոչ միայն չի ժխտում գիտությունը, այլ ամեն կերպ նպաստում է նրա զարգացմանը։ Իր «կրթության և ուսուցման» օգուտը հոդվածում Արևելքի երկրների ծանր վիճակը բացատրում է այստեղ գիտնականների՝ որպես կարևոր խավի ժխտմամբ։ Նա գտնում էր, որ ոչ բոլոր ժամանակաշրջանները կարիք ունեն մարգարեության, սակայն միշտ պահանջվում է գիտական առաջընթաց, որը ի վիճակի կլինի մարդկությանը դուրս հանել խավարամտության և անգրագիտության ճահճից դեպի բարեկեցիկ կյանք։
Նման գաղափարներ արտահայտելու համար ուղղափառ մուսուլմանների կողմից նա մեղադրվում էր հերետիկոսության մեջ։ Դրա արդյունքում նա էլ ավելի էր համոզվում, որ ոչ մի կրոնական ռեֆորմ նարավոր չէ մուսուլմանական համայնքում, քանի դեռ կրոնական առաջնորդները չեն փորձում վերանայել իրենց հայացքները և չեն հասկանում գիտության և մշակույթի օգուտը։
Ալ-Աֆղանիի կարծիքով մուսուլմանների անկումն ու հետամնացությունը արդյունք են նրա, որ նրանք մոռացել են, թե ինչում է կայանում իսկական իսլամի իմաստությունը, ինչպես նաև այն պատգամը, որով մուսուլմանները պետք է միշտ միասնական լինեն։ Այս միասնականության գաղափարն էլ հիմք դրեց պանիսլամիզմի գաղափարախոսությանը։ Այս գաղափարախոսության առաջուցումը հենց այս շրջանում ամենից առաջ ազգային ազատագրական պայքարի արդյունք էր։
Ալ-Աֆղանին համառորեն կոչ էր անում Արևելքին համախմբել իր ուժերը և դուրս գալ գաղութարարների դեմ։ Կարևորագույն քաղաքական խնդիր էր համարում մուսուլմանների համախմբումը խալիֆի դրոշի տակ, ով ի վիճակի կլինի պայքարել գաղութատիրության դեմ։
Մուհամմադ Աբդո
Ծնվել է Վերին Եգիպտոսում, նախնական կրթությունը ստացել է մզկիթներից մեկին կից դպրոցում, ապա շարունակել ուսումը Ալ-Ազհարում։ Այստեղ էլ ծանոթացել է Աֆղանիի ռեֆորմիստական գաղափարների հետ, և դարձել նրա ամենանշանավոր աշակերտներից և կողմնակիցներից մեկը։ Աֆղանիի ազդեցության տակ Ալ-Ահրամ թերթում հրապարակվում է հոդվածների մի ամբողջ շարք՝ նվիրված Արևմուտքի և Արևելքի մշակութային փոխհամագործակցությանը։ 1880 թվականին նշանակվում է «Ալ-Վուկաա Ալ-Միսրիյա» թերթի գլխավոր խմբագիր։ Միաժամանակ նա համագործակցում է ազգային ազատագրական շարժման հետ կապված «Միսր» և «Ալ-Թիջարա» թերթերի հետ, որոնցում պաշտպանում է սոցիալական, մշակութային և քաղաքական ռեֆորմների գաղափարը, սակայն ընդդիմանում է զինված ապստամբությանը՝ համարելով, որ ժողովուրդն այժմ պատրաստ չէ դրան, իսկ պարտությունը կհանգեցնի երկրի օկուպացմանը։ Այդ ամենի հետ մեկտեղ 1881-82 թվականների Արաբի փաշայի ապստամբության ժամանակ աջակցում է նրան, ինչի արդյունքում ապստամբության պարտությունից հետո արտաքսվում է Եգիպտոսից։
Որոշ ժամանակ բնակվելով Բեյրությում, Աֆղանիի հրավերով մեկնում է Փարիզ։ Հսկայական է Աբդոյի դերը իսլամի արդիականացման և Եգիպտոսի զարգացման մեջ։ Նա հանդիսանում է մոդեռնիստների «Ալ-Մանար» ամսագրի և նոր գրական ոճի՝ հրապարակախոսության հիմնադիրը։ Նրա աշխարհայացքը ռացիոնալ-կրոնական էր։ Նա իսլամը համարում էր բանականության կրոն, որի նպատակը մարդում կատարյալ դարձնելն է և բարեկեցության ապահովումը ոչ միայն հանդերձյալ, այլև իրական կյանքում։ Այս ամենի մասին նա խոսում է «Ռիսալաթուլ թաուհիդ» (Միաստվածության ուղերձ) և Թաֆսիր ալ-Ղուրան (Ղուրանի մեկնաբանություն) աշխատություններում։ Թաֆսիր ալ-Ղուրանը ընդգրկում է առաջինից մինչև չորրորդ սուրաների մեկնաբանությունը և բաղկացած է ինը հատորից։
Աբդ ալ-Ռահման ալ-Քաուաքիբի
Աբդ ալ-Ռահման ալ-Քաուաքիբին համարվում է պանարաբիզմի կարկառուն ներկայացուցիչներից մեկը։ Նա ահռելի ներդրում ունեցավ արաբական գրականության պատմության, մասնավորապես՝ հրապարակախոսության զարգացման մեջ։ Լինելով նահդայի երկրորդ փուլի (որն ընդունված է անվանել նաև Մուսուլմանական ռեֆորմացիա կամ մոդեռնիզմ) ներկայացուցիչ և պանիսլամիզմի հիմնադիր Ջամալ ադ-Դին ալ-Աֆղանիի հետևորդ՝ ալ-Քաուաքիբին շարունակեց լուսավորական գաղափարների տարածումը հրապարակախոսության մեջ՝ դրանով իսկ խթան հանդիսանալով արաբական հրապարակախոսության հետագա զարգացմանը Սիրիայում և Եգիպտոսում։
Աբդ ալ-Ռահման ալ-Քաուաքիբին կրթություն է ստացել Հալեպի դպրոցներից մեկում՝ «ալ-Մադրասա ալ-Քաուաքիբիա» (արաբերեն՝ المدرسة الكواكبية)։ Իր ստեղծագործական ու գաղափարախոսական գործունեությունը ծավալում է Սիրիայում, վերջին տարիներին՝ Եգիպտոսում։ Այնտեղ սկսում է համագործակցել մուսուլմանական մոդեռնիստների թերթում։ Եգիպտոսում նա ազդվում է Ջամալ ադ-Դին ալ-Աֆղանիի և նրա աշակերտ Մուհամմադ Աբդոյի գաղափարներից։ Ալ-Քաուաքիբիի հոդվածները, որոնք տպագրվում էին այդ ժամանակ «Ալ-Մանար»-ում(արաբերեն՝ المنار, փարոս ), 1901 թ լույս են տեսնում առանձին գրքով «Բռնապետության բնույթը և ստրկացման վերացումը» (արաբերեն՝ طبائع الاستبداد ومصارع الاستعباد)։ Մյուս նրա հայտնի ստեղծագործությունը «Քաղաքների մայրը» (արաբերեն՝ أم القرى, ումմ ալ-կուրա), որը հավանաբար գրվել էր դեռևս Հալեպում, տպագրվում է 1902 թ։
«Ումմ ալ-կուրա» հրապարակախոսական աշխատությունում պատկերված է 1899 թվականի գաղտնի համաժողովը Մեքքայում հաջջի ժամանակ։ Համաժողովի 12 նիստերում մասնակցում էին 22 մուսուլմաններ տարբեր երկրներից։ Ներկայացվում են աղավաղված պատկերացումները իսլամի մասին, որը մեծ մասամբ մուսուլման աստվածաբանների պատճառով էր տեղի ունենում։
«Բռնապետության բնույթը» գրքի մեջ ալ-Քաուաքիբին զարգացնում, խորացնում և համակարգի է բերում «Ումմ ալ-կուրա»-ում արտահայտած մտքերը։ Քննադատելով բռնապետությունը՝ նա ասում է, որ այն աղավաղում է կրոնական ուսմունքի իսկական իմաստը, կործանում ազգի նյութական հարստությունները, վերացնում է ցանկացած հետաքրքրություն աշխատանքի նկատմամբ։
Նահդան Սիրիայում
Արդեն 3 դար էր, ինչ Սիրիան գտնվում էր նման կարգավիճակում։ Ֆորմալ առումով այս վիճակը շարունակվեց մինչև առաջին համաշխարհային պատերազմը։ Սակայն դեռևս 18-րդ դարի երկրորդ կեսից դժվարանում է իշխանությունը գրավված երկրներում պահպանելու հարցը։ Վերջիններիս մոտ գնալով ավելի ու ավելի էր ուժեղանում անկախանալու ձգտումը։ Դա հատկապես նկատելի էր Սիրիայում։ Սիրիան անկախ պետությունից վերածվել էր Օսմանյան կայսրության մի նահանգի։ Սա բնականաբար չէր կարող չազդել նրա մշակութային կյանքի վրա։ Թուրքերի օրոք արաբերենը կորցրել էր պետական լեզվի իր դերը։